Kort efter klokken 01.00 i nat opstod der brand i en ejendom i Hellum ved Jerslev. Der var tre personer i huset, en af dem var gået i seng på første sal, en anden var gået i seng i en campingvogn udendørs, mens den sidste opholdt sig i stuen. Han har formentlig villet lave noget mad og har tændt for komfuret, men er så faldet i søvn. Kvinden, der sov på første sal, vågnede ved, at der var kraftig røg, men kunne ikke komme ned til stueetagen. Hun fik dog hjælp fra personen i campingvognen, der fandt en stige og tilkaldte brandvæsenet. Den 38-årige var død, da brandvæsnet ankom, formentlig på grund af røgforgiftning.
En 38-årig lokal mand omkom i flammerne i en ejendom på Vibekevej.